কর্মক্ষেত্রে হেনস্থা! আত্মঘাতী সংস্থার ইঞ্জিনিয়ার, বিপাকে ‘ওলা’ কর্ণধার

ওয়েবডেস্ক- ‘ওলা’ (OLA) সংস্থার এক ইঞ্জিনিয়ারের আত্মহত্যা ঘিরে চাঞ্চল্য। সব থেকে রহস্যময় তার বাড়ি থেকে উদ্ধার হওয়া ২৮ পাতার সুইসাইড নোট। যেখানে ওই ইঞ্জিনিয়ার ‘ওলা’ সংস্থার বিরুদ্ধে কর্মক্ষেত্রে চরম হয়রানি (Harassment WorkPlace) , বেতন ঠিক মতো না দেওয়ার অভিযোগ তুলেছেন। বিপাকে ওলার কর্ণধার ভবেশ আগরওয়াল (Ola CEO Bhavesh Agarwal) ।

পুলিশ সূত্রে খবর, গত ২৮ অক্টোবর কে অরবিন্দ (K Arvind) নামে ৩৮ বছরের ওই কর্মী বেঙ্গালুরুর চিক্কালাসান্দ্রায় নিজের ফ্ল্যাটে বিষ খান। তার বন্ধুরা তাঁকে মহারাজা অগ্রসেন হাসপাতালে নিয়ে যান। সেখানে মৃত্যু হয় অরবিন্দের। ২০২২ সাল থেকে অরবিন্দ ওলার ইলেকট্রিক মোবিলিটি ডিভিশনে কাজ করতেন।

মৃত্যুর পর তার ভাই ২৮ পাতার একটি সুইসাইড নোট তার ঘর থেকে উদ্ধার করেন। যেখানে অরবিন্দ তাঁর উর্ধ্বতন কর্তাদের বিরুদ্ধে ধারাবাহিক হেনস্থা ও কাজের চাপ, মানসিক নির্যাতনের কথা লিখেছেন। সেখানে অরবিন্দ লিখেছেন, তাঁকে নিয়মিত বেতন দেওয়া হত না।

অরবিন্দ ওলা সংস্থার মালিক ভবেশ আগরওয়াল ও সংস্থার ভেহিকল হোমোলগেশন অ্যান্ড রেগুলেশন প্রধান সুব্রত কুমার দাসের বিরুদ্ধে অভিযোগ আনেন। অরবিন্দের ভাইয়ের দাবি, তার দাদার মৃত্যুর ঠিক দুদিনের মাথায় রহস্যজনক ভাবে তাঁর ব্যাঙ্ক অ্যাকাউন্টে অ্যাকাউন্টে ১৭,৪৬,৩১৩ টাকা স্থানান্তরিত হয়। এদিকে ওলা-কে বিষয় নিয়ে প্রশ্ন করা হলে এই বিষয়ে সদুত্তর দেয়নি সংস্থা। পরে ওলা-র তরফে তিন জন প্রতিনিধি কৃতেশ দেশাই, পরমেশ এবং রোশন অরবিন্দের বাসভবনে যান।

আরও পড়ুন- উত্তরপ্রদেশের ছায়া তেলেঙ্গানায়! এনকাউন্টারে মৃত্যু হল দুষ্কৃতীর

তারাও এই বিষয়ে কিছু বলেননি। ওলার কাছে কোনও রকম সদুত্তর না পেয়ে গত ৬ অক্টোবর পুলিশের দ্বারস্থ হয় অরবিন্দের পরিবার।

সংস্থা জানিয়েছে, সহকর্মীর মৃত্যুতে আমরা শোকাহত। এই কঠিন সময়ে আমরা তাঁর পরিবারে পাশে আছি। সাড়ে তিন বছরের বেশি সময় ধরে অরবিন্দ সংস্থার বেঙ্গালুরুর হেডঅফিসে কাজ করেছেন। তবে এত বছরে উনি কখনও সহকর্মীদের নিয়ে কোনও অভিযোগ করেননি। সংস্থার শীর্ষকর্তাদের সঙ্গে তার সরাসরি যোগাযোগ হত না’।

এদিকে অরবিন্দের পরিবারের দায়ের করা অভিযোগকে চ্যালেঞ্জ করে হাইকোর্টের দ্বারস্থ ওলা সংস্থা।

দেখুন আরও খবর-